text: [{"text_idx": "#000004", "text": "Vit hava leingi arbeitt fyri einari smidligari barsilsskipan, sum ho\u0301skar betri til barnafamiljur i\u0301 2022. Hava fleiri fer\u00f0ir lagt uppskot fram um ta\u00f0. Koma vit i\u0301 samgongu nu\u0301, ynskja vit at gera millum anna\u00f0 hesar broytingarnar i\u0301 barsilsskipanini:"}, {"text_idx": "#000005", "text": "Klippikortsskipan, har foreldrini sja\u0301lvi gera av, n\u00e6r tey bru\u0301ka si\u0301nar l\u00f8ntu barsilsvikur. Klippikorti\u00f0 kann ny\u0301tast yvir tvey a\u0301r, og samskipast vi\u00f0 arbei\u00f0i, um familjan ynskir ta\u00f0.\nBetri umst\u00f8\u00f0ur til foreldur at pr\u00e6maturum b\u00f8rnum, har barsilin ikki byrjar fyrr enn vi\u00f0 heimkomu av sju\u0301krahu\u0301si.\nBetri umst\u00f8\u00f0ur til lesandi og sja\u0301lvst\u00f8\u00f0ug vinnurekandi.\nForeldrini b\u00e6\u00f0i kunnu velja at vera i\u0301 barsilsfarloyvi i\u0301 senn.\nFo\u0301lk, sum fara av landinum i\u0301 arbei\u00f0s\u00f8rindum i\u0301 avmarka\u00f0 ti\u0301\u00f0arskei\u00f0, skulu ikki missa uppsavna\u00f0i r\u00e6ttindi.\nFullan barsil fyri hv\u00f8rt barni\u00f0 hja\u0301 tvi\u0301burarforeldrum."}, {"text_idx": "#000006", "text": "Ti\u0301\u00f0in er bu\u0301gvin at hugsa anna\u00f0, enn bara at leingja barsilsfarloyvi\u00f0. Vit mugu ny\u0301hugsa skipanina og gera hana betri og smidligari fyri \u00f8ll foreldur og serliga fyri b\u00f8rnini. Vi\u00f0 Flexbarsil ver\u00f0ur barni\u00f0 sett i\u0301 fokus og vit fa\u0301a betri m\u00f8guleika at fa\u0301a familjuli\u0301v og arbei\u00f0sli\u0301v at hanga saman."}]